hu hu hu hu hu hu hu hu hu hu hu hu hu hu hu hu hu en hu hu hu hu hu hu hu en hu fr hu hu fr hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Március 15. tér – Wikipédia
A Wikipédiából, a szabad enciklopédiából
Ez a közzétett változat, ellenőrizve: 2022. március 19.
Ugrás a navigációhoz Ugrás a kereséshez
Kirchenplatz, Hal tér, Városház tér, Egyháztér, Eskü tér
Plébániatemplom, Piarista Gimnázium, Mátyás-pince
é. sz. 47° 29′ 33″, k. h. 19° 03′ 11″47.4925, 19.053055555556Koordináták: é. sz. 47° 29′ 33″, k. h. 19° 03′ 11″47.4925, 19.053055555556
A Wikimédia Commons tartalmaz Március 15. tér témájú médiaállományokat.
A Március 15. tér Budapest Belvárosának egyik híres közterülete, „a Dunakorzó kapuja”.
3 Nevezetes építményei, épületei
A Belváros nyugati, Duna-parti fekvésű, mintegy két hektáros területe. Északról a Petőfi tér, keletről a Váci utca, nyugatról a Jane Halning rakpart határolják. Északról a Galamb utca, keletről a Piarista utca, a Kígyó utca és a Curia utca, délről a Kéményseprő utca fut beléje.
A római korban a Contra-Aquincum limesőrtorony magasodott itt. A középkorban Halpiac vagy Hal tér, a 18. században Kirchenplatz, a 19. században Egyháztér (1872), majd Eskü tér (1874) volt a neve (I. Ferenc József magyar király uralkodói esküje helyszíne után). Mai nevét az 1848–49-es forradalom és szabadságharc kirobbanásának centenáriumán kapta.
Diocletianus római császár 3. század végén épült, a révátkelést biztosító őrtoronyának maradványai ma fedett bemutatótérben láthatók a tér közepén. 13. századi alapokon itt emelték a Belvárosi Plébániatemplomot. A 17. században épült régi pesti városháza helyén 18. század végén a Piarista Gimnáziumot és rendházat a tér keleti oldalán húzták fel. A szomszédos Petőfi téren 1882-ben felavatott Petőfi-szobor[1] is erre a térre néz. A 20. század elején itt épült fel az eredeti, majd 1964-ben a helyén ma is álló Erzsébet híd. A tér déli oldalán működik a világhírű Mátyás-pince nevű étterem. A tér közepén volt 1932–45 között Erzsébet királyné 2:1 arányú ülő bronzszobra, amelyet a híd újjáépítéskor annak budai hídfőjéhez telepítettek.
Bővebben: Erzsébet királyné budapesti emlékműve
A híd pesti hídfője alatt fizető parkoló, mellette autóbuszvégállomás húzódik.
↑ Egy szobor a Duna partján
Budapest lexikon II. (L–Z). Főszerk. Berza László. 2., bőv. kiad. Budapest: Akadémiai. 1993.  106–107. o. ISBN 963-05-6411-4
Március 15. tér welovebudapest.com
A visszakapott város – Budapest – Március 15. tér
Budapestportál • összefoglaló, színes tartalomajánló lap
A lap eredeti címe: „https://hu.wikipedia.org/w/index.php?title=Március_15._tér&oldid=24726836”
Hivatkozás erre a változatra
Hogyan hivatkozz erre a lapra?
A lap utolsó módosítása: 2022. március 1., 09:25
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.